<classify> Katika michuano hiyo iliyoshirikisha timu 15 kutoka mikoa mbalimbali nchini, ilionesha upinzani wa hali ya juu kwa kila timu ikionesha wazi kutaka ubingwa wa kombe hilo.Kwa mujibu wa Katibu Mkuu wa Chama cha Magongo mkoa wa Dar es Salaam DRHA Mnonda Magani, TPDF awali ilitinga hatua ya fainali baada ya kuitoa Dar Kalser kwa penalti 4-2 kutokana na kucheza hadi kumalizika kwa mchezo bila kufungana.Aidha, Moshi Kalser ilitinga hatua hiyo baada ya kuifunga Magereza kwa bao 1-0 na ndipo ilipokutana na mpinzani wake huyo aliyemduwaza na kumshinda.Mashindano yalikuwa ni mazuri na tunashukuru Mungu tumemaliza salama kama ambavyo tulipanga, mchezo ulikuwa na ushindani wa hali ya juu, na tunazipongeza timu kwa kuonyesha upinzani wa hali ya juu,alisema.Kwa upande wa timu ya wanawake iliyotwaa ubingwa ni TZ Twende, huku nyingine zilizoshiriki ni Lugalo Kombaini na Lindi.Timu nyingine za wanaume zilizoshiriki ni Dar Institute, Chuo Kikuu cha Dar es Salaam, Kibasila, Kigamboni, Juhudi, Arusha United, Tanga Stars na Lindi. Magani alisema mwitikio wa timu mwaka huu umekuwa mkubwa tofauti na miaka iliyopita ikionesha wazi kuwa watu wameanza kuujua mchezo na kuupenda.  <topic>: MICHEZO 